Test NP – Variasi mangkuk pelengkap meja hidang

Tetamu bakal bertandang ke rumah anda tentulah mahu disambut penuh meriah. Bukan hanya rumah mahu dihias indah menyambut tetamu datang malah ruang makan juga pastinya serba menarik. Barulah membuka selera tetamu tatkala menjamu hidangan yang dimasak oleh tuan rumah.

Sebaiknya hiaskan ruang meja dengan peralatan hidang yang sedondon warna atau motif yang memukau pandang. Pilihan mangkuk dengan pelbagai reka bentuk dan warna boleh anda pertimbangkan untuk melengkapi meja makan anda nanti.
Sebagai tuan rumah yang baik, pasti ingin menjamu tetamunya dengan sempurna. Raikan tetamu dengan penataan meja yang serba menawan. Tidak bererti membeli item hidang yang mahal, memadai yang berpatutan harga.

Ramai di antara para wanita menghadapi masalah mencuci pakaian atau kemasan lembut seperti cadar, langsir dan sarung kusyen, bau harum tidak melekat pada fabrik. Tambah-tambah lagi apabila cuaca hujan mula lah berbau hapak sebab lambat dikeringkan. Lagi satu situasi yang memeningkan kepala ibu-ibu adalah kesan kotoran yang tidak hilang sepenuhnya, masih ada tompok-tompok kuning yang melekat dan degil untuk ditanggalkan.

Ada kalanya serbuk pencuci sudah diletakkan dalam kuantiti yang banyak tetapi seolah-olah tidak meresap sepenuhnya. Impiana kongsikan 5 tip yang perlu anda buat agar pakaian/kemasan lembut kekal harum dan bersih walaupun selepas dikeringkan.

1. Sebaiknya asingkan pakaian mengikut fabrik dan warna. Jangan masukkan tuala atau apa sahaja pakaian tebal bersama dengan fabrik nipis. Ini agar cucian dibilas sekata dan pencuci dimasukkan mengikut kuantiti yang disyorkan.

2. Elakkan menyidai pakaian di ampaian terlalu rapat di antara satu sama lain. Ini bagi memberi ruang kepada fabrik ‘bernafas’ dan membebaskan lembapan.

3. Tidak ramai yang mempunyai mesin pengering di rumah kecuali anda menggunakan servis dobi. Apabila hari mendung atau hujan, sememangnya kita terpaksa menyidai pakaian di dalam rumah. Tidak perlu risau kerana pencuci TOP Micro Clean Tech™ dengan ciri anti bau hapak mampu membuatkan fabrik kekal harum walaupun mengering di dalam rumah.

4. Pilih produk pencuci pakaian di pasaran yang mampu mencapai kebersihan yang menyeluruh serta membuatkan pakaian harum semerbak.  Detergen TOP Micro Clean Tech™ dengan teknologi baru anti sebum antara diyakini mampu menanggalkan kotoran dan menarik keluar kesan kuning dan bau peluh yang terperangkap agar hilang sama sekali. Rangkaian Blooming dilengkapi teknologi pewangi freshcare menjadikan fabrik kekal harum dan segar selama 30 hari* selepas cucian.

5. Kotoran-kotoran ketara seperti kopi, sos tomato, coklat dan darah serta kotoran degil seperti sambal belacan dan kicap mudah dibersihkan dengan TOP Micro-Clean Tech™.

Ia turut dirumus dengan formulasi untuk menghalang kotoran tersebar dalam air cucian daripada melekat kembali ke permukaan fabrik. Dengan slogan ‘Belum Bersih sehingga Mikro Bersih’, jenama ini memberi dorongan kepada para pengguna untuk mencapai tahap cucian mikro bersih malah bau pakaian diyakini harum selepas cucian.

*Berdasarkan ujian makmal bebas di Jepun

Apa kata wanita ini selepas menggunakan TOP?

Puan Barliya Bt Babah, berusia 44 tahun telah menggunakan sabun jenama X sejak dari kecil lagi memandangkan ia jenama pilihan ibunya sejak dulu. Sejak mencuba TOP beliau mendapati kesan kotoran mudah dibersihkan serta tidak berbau hapak walaupun lambat dikeringkan. TOP kini dilengkapi dengan teknologi baru iaitu anti sebum yang berkuasa menanggalkan kesan peluh dan sebum di teras fabrik untuk kebersihan yang menyeluruh. Kekotoran pada kolar baju, pergelangan tangan dan juga kekuningan pada baju putih hilang sama sekali.

Saya berpuas hati dengan jenama TOP, kerana harganya berpatutan dan mudah serta berkesan menanggalkan kotoran degil tanpa memudarkan warna pakaian. Dengan jenama lain, biasanya saya perlu larutkan dahulu serbuk pencuci dengan air bagi mengelakkan kesan capuk-capuk putih pada pakaian. tetapi dengan sabun TOP saya tidak perlu berbuat demikian. Paling penting fabrik saya kini harum dan wangi walaupun selepas beberapa hari di lipat. Pakaian juga tidak keras dan mudah digosok.

Menggunakan TOP sama ada cuaca hujan atau cerah pakaian tetap berbau harum dan bersih hingga ke teras fabrik selepas cucian. Berpuas hati dengan jenama TOP, tidak ragu lagi saya akan memilih jenama TOP selepas ini, dan akan mengesyorkan kepada ahli keluarga terdekat.”

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website

Rumah pusaka bertukar jadi ‘homestay,’ buruk macam nak roboh terus jadi villa. Siapa sangka rumah usang dan terbiar tanpa berpenghuni mampu menjadi sebuah vila. Siap ada kolam renang peribadi lagi!

Jom kita lihat proses transformasi rumah papan yang sebelum ini buruk dan usang berubah wajah menjadi sebuah rumah inap atau ‘homestay.’

IMPIANA: Jika anda memiliki rumah pusaka, usahlah biarkan rumah tersebut terbiar dan mereput. Baik pulih rumah tersebut untuk dijadikan homestay. Dapatlah juga anda jadikan sumber pendapatan.

ARTIKEL BERKAITAN:


“Nak Hias Rumah Jangan Fikir Yang Mahal Saja”- Lelaki Ini Buktikan Barang Murah Mampu Nampak Mahal Kalau Rajin Cari

Kunjungan team Impiana ke kawasan kediaman eksklusif di Cyberjaya ini nyata amat berbaloi apabila kami disajikan dengan dekorasi yang begitu stylish dan elegan. Meneliti cerita pemilik kepada penulis mengenai dekorasi dan konsep yang dipilih, penulis amat mengagumi minat yang ditunjukkan oleh pemilik yang mesra di sapa Brian ini. Lebih menarik setiap susunan item dekorasi serta perabot yang terdapat di dalam kediaman ini tidaklah mahal. Paling penting pemilik bijak menyuai padan dan mencari perabot yang kena dengan konsep pilihannya.

Bak kata pemilik, “Mahu menghias kediaman jangan fikirkan yang mahal-mahal sahaja, barang murah tapi jika bijak menghias boleh membuatkan kediaman nampak menarik. Satu lagi, kita perlu pandai mencampur elemen kerana itu akan membuatkan anda lain dari orang lain,” ujarnya lagi.

Brian yang menetap sendirian ini amat meminati rona merah . Nyata dia bijak menyuai padan aksesori dengan perabot yang ada. Pilihan ini juga bersesuaian dengan rona kelabu,putih, dan hitam yang begitu sinonim dengan rekaan industri. Beberapa ruang dicalit merah bagi menyuntik mood ‘fun’ pada sesebuah ruang.

BIJAK BERMAIN RUANG

Bagi menguatkan susun atur pembahagi ruang makan dan ruang tamu, Brian menambah susunan blok bata konkrit di ruang makan supaya elemen raw dalam konsep industri berjaya di realisasikan. Malah bukaan balkoni yang luas menghadap taman mini turut dijadikan tempat istirahat dan menjadi pilihan tetamu untuk bersembang.

Oleh kerana Brian gemar menjemput dan melayan tetamu ke rumahnya, anak sulung daripada 10 orang adik beradik ini, lebih mementingkan keselesaan kepada tetamu dan ahli keluarganya yang kerap berkunjung ke kediamannya. Ini alasan mengapa dirinya memilih untuk membeli rumah tiga tingkat walaupun hidup bujang.

Memiliki keluasan kira-kira 297.3 meter persegi , kediaman jurutera yang berasal dari Taiping, Perak mempunyai keseluruhan lima bilik tidur dan enam bilik air. Kediaman yang cukup luas serta memerlukan kreativiti pemilik untuk menata keseluruhan ruang kediaman ini. Ternyata hasilnya begitu mengagumkan.

Beralih ke ruang santai di tingkat atas , Brian nyata pandai bermain warna menerusi penataan kerusi berona kuning dan biru firus dengan rekaan kerusi vintaj. Sedikit sebanyak ruang ini mampu membawa kita ke satu suasana kampung.

” Ruang ini adalah ruang kesukaan ibu saya. Apabila bersama saudara yang lain , ruang ini menjadi tempat mereka bercerita.” Ujarnya mesra.

BILIK TIDUR RINGKAS BERGAYA

Bilik tidur tetamu dihias ringkas tanpa peletakan item sarat kerana pemilik mahukan ruang yang kelihatan lapang dan kemas. Apabila di aju tentang konsep bilik ini, dia nyata lebih mementingkan keselesaan buat mereka yang menginap.

” Saya tidak mahu hiasan yang terlalu sarat di ruang ini kerana saya mahukan konsep hotel yang ringkas dan selesa.”

Bagi bilik tidur sendiri, Brian mencipta kelainan dengan menggunakan kertas dinding rumah lama diolah menjadi hiasan pada kepala katil. Semua hasil dekorasi ini dibuat hasil perbincangan pemilik dan V Plus Interior Sdn Bhd yang berjaya merealisasikan impiannya.

Selain bilik tidur, kediaman ini juga terdapat satu bilik yang dijadikan bilik khas ruang solat yang di tata hias tenang tanpa sebarang perabot sarat.

Secara keseluruhannya, kediaman pemilik ini begitu menepati citarasa dirinya yang begitu menggemari konsep industrial dan retro. Persembahan setiap ruang adalah melambangkan karakter dan minat dirinya yang diterjemahkan dalam olahan menarik di kediaman sendiri. Rumah yang cantik bagaikan satu terapi buat dirinya setiap hari.

Mahligai indah ini terletak di Rinching Hilir, Bangi. Menurutnya, rumah ini sudah berusia lebih daripada 40 tahun dan pada asalnya merupakan rumah separa kayu dan batu serta berpendapat bahawa menjadi tanggungjawabnya untuk mengekalkan keindahan yang diwarisinya turun temurun dari ibu bapanya.

Dia menghabiskan masa selama tiga bulan untuk menyiapkan segala renovasi dalaman rumahnya bermula dari ruang tamu, bilik tidur serta membahagikan dapur kering dan basah. Selain itu, dia juga akan memastikan tema dekorasi rumahnya berubah setiap tahun.

Tambahnya lagi, pada tahun ini pemilihan tema rona putih dan pink adalah kerana dia mahukan ketenangan serta kelembutan setiap kali melangkah masuk ke dalam rumah dan mementingkan penampilan agar ianya sedap mata memandang.

Jika diteliti, setiap inci rumahnya dipenuhi dengan aksesori tambahan dan disusun rapi untuk mengelakkan ianya nampak serabut sekaligus menenggelamkan tema asal pilihannya. “Saya banyak merujuk serta membeli beberapa produk keluaran jenama terkenal seperti IKEA, Kaison dan Mr DIY mengikut bajet serta kemampuan dan terapkannya dalam idea dekorasi saya”, ujar pengusaha katering yang berpangkalan di Nilai ini.

Sebelum

Selepas

Beliau menyatakan bahawa, tujuan utama pemilihan tema minimalist kerana inginkan suasana yang simple dan cozy ditambah pula denga kehadiran dua orang cahaya mata yang masih kecil, saya memilih untuk bersederhana dalam dekorasi walaupun terpaksa mengambil masa yang agak lama menyiapkan segala deko kerana ianya dilakukan secara berperingkat bermula dari ruang tamu, bilik tidur dan akhir sekali di dapur.

“Setiap dua minggu saya dan suami akan mengadakan sesi mengelap habuk serta membersihkan segala habuk yang ada di setiap aksesori yang kami letakkan dalam dekorasi rumah, agar ianya kekal cantik dan teratur sepertimana asal. katanya.

Selain itu, walaupun dia mendiami rumah sewa, tetapi itu tidak menjadi penghalang untuknya mendekorasi rumahnya asalkan ada persetujuan baik diantara penyewa dan pemilik serta merasa amat bertuah kerana pemilik asal kediaman ini memberi kebebasan penuh kepada keluarga saya untuk menghias rumah teres setingkat berkeluasan 1300 kaki persegi ini.

Tatapi contoh hiasan stail minimalist di bawah ini agar segala kekeliruan terjawab.

Untuk maklumat, rumah ini berkeluasan 2200 kaki persegi dengan kapasiti 4 bilik tidur dan 3 bilik air. Menurut pemilik, segala usaha dekorasi ini dijalankan bersama suami.

Pandanagan penulis tertumpu pada pilihan warna yang digunakan dalam kediaman ini kerana ia amat mesra dengan kanak-kanak. Tambahan, pasangan ini dikurniakan dua orang anak iaitu seorang lelaki yang berumur 4 tahun  dan perempuan berumur 10 bulan.

Secara kesan visualnya, rona biru mewakili air dan lautan. Secara psikologinya pula air digunaakan bagi memberi ketenangan. Begitu juga kediaman ini. Penerapan dan pemilihan rona nya amat bertepatan untuk menzahirkan sebuah kediaman yang selesa syurga buat pemilik seisi keluarga. Pemilihan warna biru navy bukan sekadar membuat isi kediamannya berasa tenang malah tetamu yang hadir akan dikelilingi suasana yang selesa dan tenang.

Jika diteliti daripada kebanyakkan perabot di ruang tamu menggunkan kaki pensil. Pemilihan perabot yang mempunyai kaki jenis ini lebih jimat ruang dan memudhakan tugas-tugas pembersihan di bawah sofa. Memandangkan keluasan kediaman yang luas, pemilik mengambil keputusan untuk menyediakan ruang tamu dan ruang keluarga secara berasingan. Ruang buat keluarga dilengkapi sofa berbentuk ‘L” untuk memberi keselesaan optimum saat menoton tv. Manakala ruang tamu yang bersebelahan hanya menggunakan perabut ringkas namun masih menekan ciri-ciri nordic

Selain itu, dibahagian bawah tangga turut dimanfaatkan. Kerusi yang disediakan di bawah tangga menjadi ruang tambahan buat pemilik terutamanya apabila menerima kunjungan ramai.  Secara tidak langsung, ruang di bawah tangga yang selalu menjadi negative space dapat dielak.

Konsep nordic terus di bawa kebahagian dapur. Bukan sekadar susun atur keperluan dan perkakas dapur kelihatan kemas dan teratur, semangat nordic turut terpalit pada perkakas dan perincian yang terdapat di ruang dapur yang kecil ini. Susunan begini memudahkan urusan pemilik untuk menyediakan juadah yang enak dalam masa yang singkat. Jika diteliti, wujudnya elemen triangle dalam dapur ini. Ia dikenali sebagai salah satu cara untuk memudahkan kerja mengambil bahan, mencuci dan memasak dalam satu masa. Senang cerita, praktikal untuk pengguna.


Cara Mudah Hilangkan Karat Pada Pisau. Memang Menjadi!

Bagi kebanyakkan orang, pisau merupakan salah satu item paling penting untuk digunakan ketika memasak di dapur. Tetapi akibat dari reaksi kimia antara iron (besi) dengan air dan udara, pisau boleh berkarat dan mungkin membahayakan kesihatan.

Tip Membersihkan Karat

Apa yang anda perlukan :
1. Sebotol cuka makanan
2. Minyak masak/minyak pelincir

Caranya :

Masalah kulat di kediaman bukanlah suatu perkara yang asing lagi. Lebih-lebih lagi kediaman anda terletak di kawasan dengan kelembapan tinggi, seperti di tepi sungai atau hutan, peratusan untuk perabot anda diserang kulat adalah lebih tinggi!

Sekali pandang, kulat pada almari terlihat seperti habuk atau debu dan boleh dilap dengan mudah sahaja. Tetapi malangnya, selepas beberapa hari kulat tersebut akan muncul dan kembali menghantui hidup anda.

DIY Dehumidifier

Kali ni kita cerita pasal dehumidifier DIY pula.

Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya.

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

Bahan Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing.

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan cepat.

Saya beli sepaket dan cari bekas ‘tupperware’ plastik. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya.

Bila dah siap tu, korang letaklah bekas tadi di tempat yang sering dijangkiti kulat. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula. Jimat belanja!

p/s : Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

SELAMAT MENCUBA!

Cat Dinding Rumah Mengelupas . Selepas kediaman terendam lebih dari 2 hari, sudah pasti catnya mula mengelupas selepas banjir surut. Jangan gelabah terus nak cat semula dinding yang rosak. Nanti tak sampai beberapa hari, dah mengelupas semula. Tak nak membazir dan elak melakukan kerja yang sia-sia, ini langkah-langkah yang perlu anda lakukan untuk mengecat semula dinding lembap yang dah mengelupas

Bersihkan terlebih dahulu dinding anda dari sebarang kotoran. Selesai, kupas atau singkirkan semua lapisan cat lama. Boleh guna water preasure atau kikis dengan scrap. Hal ini membantu cat baru yang dialis dapat diserap dan lekat sempurna pada permukaan dinding

Sebaiknya beri masa 1-2 minggu untuk dinding yang terendam air tadi kering sepenuhnya.

Selesai menyingkirkan lapisan cat pada dinding, gunakan kertas pasir untuk menghaluskan permukaan yang kasar. Disamping itu juga, teknik ini juga dapat menanggalkan lapisan cat degil yang sukar ditanggalkan. Teknik ini dapat memastikan dinding anda dalam keadaan kemas dan sedia meneriam cat baru. Secara tidak langsung, ia dapat memberi kesan cat yang lebih cantik dan kemas

Langkah terakhir membersihkan tembok atau dinding yang mengelupas adalah dengan cucian menggunakan air. Bukan cuci beria-ia, cukup sekadar menggunakan kain lembap bagi menyingkirkan kotoran yang tersisa terutamanya habuk yang terhasil disebabkan dinding yang digosok mengunakan kertas pasir. Selesai dicuci dengan air, biarkan dinding kering sepenuhnya sekurang-kurangnya 3-4 jam

Selesai dinding kering sepenuhnya, proses mengecat boleh lah dilanjutkan. Permulaan proses mengecat, cat asa atau dasar perlu dilakukan. Pilih cat asas yang kurang kandungan kapur nya atau Alkali Resisting Primer untuk memastikan lapisan cat yang kedua dapat lekat sepenuhnya. Pastikan cat asas disapu sepenuhnya dan rata hingga menutupi pori dinding

kebiasaanya, cat asas mengambil masa 3 jam untuk kering sepenuhnya. Selesai kering, bolehlah disapukan warna cat yang menjadi piliha. Pastikan anda menggunakan roller untuk permukaan mendatar yang luas dan berus bagi kemasan bersudut sempit atau kecil. Lakukan teknik mengecat dari atas ke bawah. Dan pastikan, ketika sapuan cat pada berus atau roller tidak kering. Jika terlalu kering, ia akan meninggalkan kesan tekstur yang tidak menarik. Jika perlu, cat berwarna perlu di lapiskan lagi sekali selepas lapisan pertama kering sepenuhnya untuk mendapatkan kesan warna yang lebih menarikCat Dinding Rumah Mengelupas

Pelbagai cara dan ikhtiar yang boleh kita lakukan untuk mengurangkan penyakit dan menurunkan kadar kolestrol dalam badan. Selain mengamalkan gaya hidup sihat dan berjumpa doktor, kita juga wajar mencuba cara alami. Petua dari nenek moyang memang tidak dapat disangkal lagi keberkesanannya.

Saya selalu mengalami kebas-kebas kaki. Suami pula tinggi bacaan kolestrol.

Selepas amalkan minum air ini saya tidak lagi kebas kaki, kolestrol suami juga telah turun. Berbaloi kan dari berhabis duit beli ubat setiap bulan.

Cara penyediaannya:

Kacang bendi 10 – 15 biji dibasuh dan dipotong.
Air masak 1 liter.
Masukkan bendi yang telah dipotong ke dalam air.
Simpan di dalam peti sejuk.
Minum selalu.
Bila air telah habis, boleh ditambah air semula hingga penuh. Air boleh ditambah sehingga 3 kali sahaja.
Jangan bimbang jika airnya jadi makin likat. Rasanya akan jadi makin sedap diminum segar.

Cubalah. Semoga bermanfaat.
.
.
Kalau ibu atau bapa anda ada Diabetes, kena cepat stop guna Gula Pasir dalam minuman. Tawar? Tak tawar, manis. Guna Pemanis Tanpa Kalori, rasa manis yang tidak menaikkan paras gula dalam darah. Info boleh baca di Sihat Tanpa Gula.


Kelebihan “Courtyard” Buat Kediaman Moden Dengan Nilai Estetika Yang Tinggi

Courtyard dalam bahasa mudah difahami merupakan taman didalam rumah yang dikelilingi pagar atau bangunan. Sama ada dibina di dalam atau di luar kediaman, ternyata ruang ini mempunyai kelebihannya tersendiri. Courtyard juga berperanan sebagai ruang terbuka yang boleh menyeimbangkan dan menyejukkan suhu dalam kediaman. Selain itu, ia juga memberikan aliran udara yang lebih sihat, privasi, dan ketenangan kepada penghuni. Jika anda sedang berkira-kira untuk mewujudkan sebuah kediaman yang harmoni dan dekat dengan alam semulajadi, inilah salah satu pilihan bijak yang boleh anda pertimbangkan.

Berikut merupakan kelebihan untuk kediaman yang memiliki courtyard :

Pencahayaan
Selain berperanan sebagai salah satu langkah mengurangkan penggunaan tenaga elektrik, limpahan cahaya matahari melalui ruang terbuka di courtyard juga dapat mempengaruhi faktor kesihatan penghuni.

Pengudaraan
Sumber ventilasi semulajadi yang membekalkan udara segar dari luar juga dapat meningkatkan kualiti oksigen. Pengudaraan di kawasan courtyard dapat menurunkan suhu kediaman menjadikannya lebih sejuk dan segar walaupun ketika musim panas.

Pembahagi Ruang
Ia juga bertindak sebagai pemisah ruang di dalam rumah. Contohnya, courtyard yang terletak antara ruang tamu dan bilik tidur dapat meningkatkan privasi di antara kedua kawasan ini dan sebagai pembahagi ruang makan dan dapur.

Persekitaran Nyaman
Dengan perancangan yang rapi dan tepat, sebuah courtyard dapat dijadikan satu ruangan santai yang selesa menepati segala aspek kehidupan yang memerlukan kesegaran alam semulajadi didalam rumah.

Gambar: Hasil Carian Google

Tepung naik sendiri antara bahan penting dan mudah kalau nak buat kek atau roti yang gebu gebas. Bagi kami yang tak pro membakar, memang boleh jadi jem kalau tak ada tepung naik sendiri jika tertera di dalam resepi ia adalah bahan utama. Nak beli pun, bukannya habis digunakan melainkan kalau jenis rajin mengguli dan membakar.

Bahan-bahan:
500G TEPUNG GANDUM
7SUDUTEH BAKING POWDER
1SUDUTEH GARAM

Cara-cara:
Campur semua bahan dan ayak sebanyak tiga kali

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.

Ini Teknik Pasti Menjadi Untuk Hasilkan Pokok Kemboja Pelbagai Warna. Kita biasa dengar pokok bunga kertas di kahwinkan untuk menghasilkan pelbagai rona bunga dalam satu pokok. Tapi, jarang sekali kita dengar pokok kemboja atau frangipani melakukan proses yang sama kan. Silap-silap ada yang langsung tak pernah dengar. cantuman atau grafting bagi pokok kemboja banyak dilakukan di negara-negara sub-tropika. Selain menghasilkan bunga yang berwarna warni di dalam satu pokok, ia berupaya mempercepatkan penghasilan bunga. Sebab itu, ada yang kita nampak pokok yang masih muda menghasilkan bunga yang awal.

Bahan dan peralatan

Pokok penanti
Sebatang pokok cantuman yang bersesuaian
Papan untuk memudahkan potongan
Pisau pemotong betul-betul tajam dan bersih
Tisu
Cable tight
Rubbing alcohol
Medical tape
Duct tape

Cara-cara:

1. Pilih batang yang akan dijadikan cantuman. Pastikan ia bebas dari penyakit, sihat dan mempunyai saiz yang hampir sama dengan batang penanti

2. Lap pada batang penanti dan dahan cantuman dengan rubbing alcohol untuk memastikan ia bebas dari sebarang bakteria dan penyakit dengan menggunakan tisu

3. Suai padan batang cantuman dengan penanti untuk mendapatkan ukuran yang bertepatan untuk cantuman

4. Gunakan blok kayu untuk memudahkan anda memotong batang penanti yang akan dilakukan cantuman. Pastikan potongan yang dilakukan tegak.

5. Sediakan pula tempat cantuman dibatang penanti dengan membuang separuh dari bahagian cantuman seperti yang ditunjukkan dalam gambar. Panjang batang yang perlu dibuang adalah 2.5-3 inci dari potongan asal

Tip: Melalui potongan ini, cantuman bukan sekadar bersentuh di bahagian sisi, malah di dasar batang. Secara tidak langsung ia menjadikan cantuman lebih stabil dan cepat bercantum

6. Lakukan keratan yang sama pada batang cantuman

7. Gunakan cable tight untuk mengukuhkan kedudukan cantuman buat sementara waktu dan balutkan dengan medical tape pada sekitar kawasan cantuman.

8. Buang ikatan cable tight semantara tadi dan sambung dengan melekatkan medical tape  pada bahagian cantuman yang lain.

9. Balutkan keseluruhan bahagian cantuman yang telah ditutupi oleh medical tape dengan duct tape bagi mengelak hidrasi dan basah. Kemudian diikat semula dengan cable tight untuk mengukuhkan cantuman. Akhir sekali, tutup cantuman dengan plastik untuk mengekalkan kelembapan.

10. Setelah 10 hari, plastik yang membalut cantuman, cable tight dan duct tape perlu di buka untuk memberi ruang bahagian cantuman bernafas. Kebiasaannya, jika duct tape dan cable tight di biarkan terus, ia akan merosakkan bahagian cantuman dan akan mengakibatkan kegagalan.


Beli Rumah ‘Second Hand’. Lakukan 3 Perkara Ini Untuk Jimatkan Kos Peguam

Beli rumah ‘second hand’ tak sama dengan beli rumah ‘undercon’ dengan pemaju. Proses yang perlu dijalani juga turut berbeza.Pembeli rumah ‘second hand’ perlu melakukan banyak proses pertukaran nama pada segala bil dan dokumen yang ada.

Ramai pembeli rumah ‘second hand’ terlepas pandang perkara-perkara penting yang perlu dilakukan lebih-lebih lagi si pembeli rumah pertama.Kebanyakan pembeli rumah ‘second hand’ ini beranggapan selepas selesai urusan beli rumah, sudah tidak perlu lakukan apa-apa lagi. Hanya tinggal nak masuk rumah sahaja.

Selepas urusan beli rumah ‘second hand’ pembeli perlu lakukan pertukaran nama pada 3 perkara ini :

1) Ini Penting! Tukar nama ada segala bil utiliti

Ramai pembeli terlupa dan terlepas pandang untuk menukar nama pada segala bil utiliti seperti bil elektrik, bil air, dan juga Indah Water.

Sepatutnya, setelah selesai sahaja urusan jual beli rumah ‘second hand’, pembeli perlu ke pejabat pembekal perkhidmatan utiliti seperti TNB, SBA, dan IWK untuk membuat pertukaran nama.

Ini bagi mengelakkan berlakunya kekeliruan apabila sampai bil dirumah, nama orang lain (nama penjual).

Untuk melakukan pertukaran nama pada bil utiliti, pembeli rumah boleh menggunakan dua cara ini :

A: Buka akaun baru

Pembeli rumah boleh buka akaun baru untuk bil utiliti tersebut dan perlu membayar wang deposit dengan jumlah bergantung kepada jenis rumah yang dibeli.

Setelah selesai proses pembukaan akaun baru, pemilik asal boleh lah membatalkan kesemua akaun lama. Tapi sebelum itu, sila pastikan pemilik asal rumah anda membayar segala tunggakan yang ada ya!

B: Sambung guna akaun pemilik lama

Pemilik baru boleh mengekalkan akaun lama pemilik lama, tapi hanya perlu lakukan pertukaran nama sajaja. Tetapi dalam kes ini, pemilik baru perlu memulangkan bayaran deposit bil utiliti kepada pemilik lama.

Ini kerana pemilik lama tidak akan terima deposit selagi tidak melakukan pembatalan akaun.

2) Jangan lupa tukar nama pada rekod cukai pintu

Ramai juga yang terlepas pandang untuk lakukan permohonan pertukaran cukai pintu.

Sebagai pemilik baru, anda perlu pergi ke Majlis Daerah atau Majlis Perbandaran untuk buat pertukaran nama dalam rekod cukai pintu.

Berikut merupakan senarai dokumen yang perlu disedikan untuk proses pertukaran nama ini:

• Salinan kad pengenalan

• Salinan SNP

• Salinan geran (yang telah dipindah milik kepada nama pemilik baru)

• Salinan cukai pintu terkini

Pembeli juga perlu buat bayaran caj perkhidmatan yang sepatutnya.

3) Tukar nama pada bil ‘maintenance’ dan caj servis

*Proses ini hanya tertakluk pada rumah berstrata sahaja.*

Pembeli perlu memaklumkan kepada bahagian ‘maintenance’/ JMB (Joint Management Body) bahawa anda adalah pemilik baru unit tersebut.

Proses ini dilakukan supaya pihak pengurusan dapat mengemaskini rekod pemilik baru dan segala bil penyelenggaraan dan caj servis akan dihantar kepada pemilik baru, iaitu anda!

Yang menjadi isu dalam proses ini ialah, siapakah yang bertanggungjawab untuk melakukannya?

Adakah penjual, pembeli, atau peguam?

Untuk pengetahuan, proses pertukaran nama ini adalah tanggungjawab pembeli. Cuma ada sesetengah peguam yang menawarkan servis ini sekali dengan urusan jual beli.

Sebenarnya proses ini bukanlah satu tugas wajib bagi seorang peguam. Sekiranya ada peguam yang menawarkan perkhidmatan ini, sudah tentu pembeli akan dikenakan caj yuran guaman.

Untuk kurang dan menjimatkan kos, pemilik rumah atau pembeli boleh melakukannya sendiri. Bukanlah satu proses yang rumit pon, Cuma kena luangkan masa sedikit untuk uruskannya.

Sekiranya pemilik baru atau pembeli rumah tidak melakukan proses pertukaran nama ini, dan ada pula tunggakan yang masih belum dijelaskan, pemilik asal akan dituntut oleh pihak atasan.

Jadi, penting juga untuk pemilik asal melakukan ‘follow up’ dan sahkan pertukaran nama dilakukan atau tidak.

Jangan pula apabila sudah dapat rumah, segala tanggungjawab dilupakan. Kesannya, diri sendiri yang perlu tanggung.

Artikel dari Gila Hartanah

8 Tip pilih Kerusi Dan Sofa Untuk Ruang Tamu Kecil. Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas.

Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

Jom IMPIANA bawa anda macam mana nak pilih sofa yang betul. Bukan mudah ye nak pilih sofa yang terbaik untuk ruang yang tehad.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.

Perunding hartanah kongsi susun atur ruang rumah apartment yang praktikal, jangan lupa ‘check’ kiblat. Apartment adalah sejenis rumah bertingkat tinggi (high-rise) yang memang biasa di Malaysia, dan telah wujud berabad lamanya. Kediaman jenis ini ditawarkan dengan unit bertaraf rendah pada harga yang berpatutan.

Sebuah apartment atau pangsapuri ‘dikawal’ dan berada dalam kawasan pagar, serta lebih dari lima tingkat. Ia dilengkapi dengan lif dan disambungkan dengan ruang letak kereta di luar.

Apartment mempunyai kemudahan asas seperti taman permainan dan kawasan landskap. Kediaman jenis ini didatangkan dengan status kediaman (strata) dan dilindungi oleh HDA.

Jika anda pemilik sebuah apartment, pernahkan anda terfikir cara yang praktikal untuk mendekorasikan kediaman anda? Apakah dekorasi yang sesuai dan terbaik agar kediaman dengan keluasan terhad ini dapat disempurnakan dengan baik demi keselesaan penghuninya?

1. Ini antara contoh susun atur ruang bagi sebuah apartment yang baik. Apartment ini hanya rumah mampu milik sahaja.

2. Dengan ruang terhad, arkitek berjaya bahagikan ruang ini kepada tiga zon ruang yang jelas.

*Public
*Semi public
*Privasi

3. Ruang dapur sedikit tertutup dan menghalang pandangan orang lain.

4. Kedudukan ruang makan menjadi pengikat antara ruang dapur dan ruang tamu.

5. Zon bilik jelas dan terjaga privasinya ketika pintu bilik dibuka.

6. Kedudukan bilik airnya juga baik untuk penghuninya.

Sebagai catatan tambahan, sebagai Muslim, buat semakan kedudukan kiblat kita di mana nantinya. Lebih manis jika kita solat, tidak menghadap bilik air kita.

Elakkan membeli unit studio soho, sovo, sofo sebagai kediaman pertama anda. Ia bukan pulangan yang baik bagi sebuah pelaburan.

Idea Hias Ruang Kosong Lebih Berseri Dan Menonjol. Cuba perhatikan disekeliling kediaman, adakah anda mepunyai sudut kosong dengan saiz dan angle yang tidak kena? Anda pun tak tahu nak letak apa pada sudut tersebut kerana ianya begitu pelik dan awkward..

Jangan khuwatir kerana di bawah, IMPIANA ada senaraikan beberapa idea menarik untuk anda cuba pada bahagian janggal yang tidak digunakan tersebut. Mudah-mudahan anda mendapat ilham dan inspirasi daripada perkongsian ini dan jangan lupa untuk gunakan imaginasi anda untuk mendekorasi sudut-sudut ini agar sesuai dengan personaliti dan keperluan kediaman anda.

Pasangkan rak bucu yang unik dan menarik.
Satu siri rak kecil yang diletakkan di satu sudut boleh menjadi kawasan paparan yang bagus dan juga merupakan elemen yang sangat praktikal.

Meja menulis untuk ruang lebih produktif.
Perabot juga boleh diletakkan di sudut dengan hiasan dan ruang yang bersesuaian. Meja tulis merupakan salah satu kegunaan yang boleh dipraktikkan pada sudut begini.

Sudut membaca yang cosy.
Satu lagi idea yang hebat adalah untuk mewujudkan sudut membaca yang selesa di salah satu sudut kosong rumah anda.

Tumbuhan yang menyegarkan.
Tumbuh hijau lebih-lebih lagi yang besar merupakan elemen hiasan yang sangat bagus dalam setiap ruang dan akan nampak lebih sempurna jika di letakkan pada sudut ruang yang kosong dan hambar.

Lampu lantai yang dramatik.
Sudut janggal yang kosong akan tampak lebih menonjol jika dilengkapi lampu lantai yang tinggi. Selain dapat menerangi ruang ia juga merupakan hiasan yang amat menarik dan praktikal.

Sudut bermain Si Kecil.
Kanak-kanak pasti sukakan idea ini. Mereka boleh mempunyai ruang khas untuk bermain tanpa menggangu kawasan lain didalam kediaman.


Tak Sangka 10 Bahan Dapur Ini Boleh Musnahkan Semut Dengan Mudah  (Siri.2)

Di mana ada gula, di situ ada semut. Memang tak larilah ungkapan tersebut sehingga hari ini. Kadang tu, duduk di tingkat 17 pun semut tetap ada. Naik lif agaknya semut ni kan. Cara paling mudah yang kerap digunkan untuk memusnahkan koloni semut ni adalah dengan menggunkan racun kima yang banyak di pasaran tak kiralah jenis semburan atau serbuk yang perlu ditabur.

Tapi, dengan mengunakan racun yang mempunyai bahan kimia kan bahaya. Apa kata anda cuba gunkan bahan-bahan dapur yang memang mujarab ini:

Tahukah anda bahawa cecair pencuci pinggan adalah bahan terbaik untuk mencegah semut? Jika semut terkena solusi ini, ia akan merosakkan sel tubuh smeut dan menyebabkan ia cepat terhidrat dan akhirnya mati.

Membuang kulit sitrus seperti lemon, oren, limau dan sebagainye selepas dimakan bukan lah idea yang baik. Banyak kegunaan kulit limau ni seperti mengharumkan rumah, sebagai baja organik dan sebagainya. Yang lagi best, kulit sitrus ni mengandungi D-limonene yang berupaya mencegah dan menghalang deria bau semut untuk memasuki kediaman kita. Keringkan kulit limau di dalam suhu bilik untuk tempoh 1 atau 2 hari. Kemudian kisar kering kulit limau tersebut. Taburkan serbuk limau ini disekitar kediaman anda

Bawang putih memang diperakui mempunyai pelbagai khasiat untuk tubuh manusia namun tidak bagi serangga. Ia telah digunakan secara meluas sebagai salah satu bahan untuk menghasilkan racun serangga organik di kebun termasuk semut. Semut tidak gemarkan bau bawang putih yang kuat. Jadi, hanyurkan beberapa labu bawnag putih dan letakkna ia di laluan semut

Garam akan menyebabkan badan semut rapuh. Akibatnya, semut kehilangan air secara drastik dan mati akibat hidrasi. Untuk mencegah semut naik ke atas meja, apa kata anda taburkan garam di sekitar kaki meja.

Semut adalah antara tetamu laman yang hadir nya tidak di jemput. Jika kelihatan semut di laman, segera musnhkannya sebelum ia meroskkan tanaman anda. Semut ini, bukan sekadar memusnahkan serangga baik untuk tanaman, malah membawa perosak seperti aphids. Jadi apa yang perlu anda lakukan adalah, tabur bedak sekeliling sarangnya dan semut yang kelihatan. Ia berupaya merosakan deria baru semut. Jadi, semut yang dah terkena bedak tadi tak boleh pulang kesarangnya dan yang dalam sarang tak keluar. Kelamaan meraka pun mati

Untuk keluarga yang mempunyai ana-anak yang masih kecil, ruang tamu adalah tempat yang paling sibuk di dalam kediaman. Di ruang tamu lah tempat untuk beristirehat, menonton TV, bermain dan sebagainya. Bila dah jadi macam ni, isu rumah berselerak dan keselamatan lah menjadi keutamaan. Bagi memastikan ruang tamu anda selesa dan menjadi sebahagian play area untuk anak-anak, ini perkara yanag WAJIB di teliti:

BENTANG KARPET

Karpet ini bukan sahaja memberi keselesaaan kepada si cilik ketika bermain di ruang yang disediakan, malah ia sebagai sistem “zone” yang memisahkan ruang bermain dan bahagian yang lain. Pilih permaidani yang berwarna warni atau mempunyai karekter yang diminati oleh anak anda

Nota: Jangan pilih karpet dari jenis berbulu kerana ia mudah memerangkap habuk. Sebaiknya pilih jenis rug atau tatami yang mudah di cuci dan dibersihkan

SEDIAKAN RUANG PENGSTORAN

Sesetengah ruang di dalam kedaiman anda, mempunyai potensi sebagai ruang bermainan seperti di bawah tangga. Oleh itu sediakan kemudahan seperti bekas simpanan permianan atau rak untuk memudahkan anak anda menyimpan perminan. Disamping itu juga, kanak-kanak lebih cenderung bermain di tempat simpanan perminannya sahaja. Jadi secara tidak langsung, ia mampu mengelak ruang tamu anda dari berselerak dengan permainan

KESELESAAN OPTIMUM

Letak beberapa biji kusyen, floor pillow atau bean bag untuk menjadi tempat “landing” si cilik sambil bermain di sudut yang telah dipilih menjadi play area. Dah penat bermain, mesti mereka nak rehat seminit dua sebelum bangun semula dan teruskan bermain. Kanak-kanak kan suka berimagenasi, sementara mereka mencari idea, boleh baring atau duduk santai jika kemudahan tersebut disediakan

KELENGKAPAN

Menambah kemudahan dan keselesaan saat bermain di ruang atau sudut khas, sediakan kerusi atau meja mengikut kesesuaian saiz si cilik. Nanti, tak adalah permaian bersepah atas meja. Secara tidak langsung, ia lebih menggalak anak anda berfikir secara kreatif

DINDING MENCONTENG

Elak dinding anda menjadi tempat lakaran seni si cilik? Ini yang anda perlukan. Sediakan sebuah dinding padu, menjadi papan hitam sebagi ruang ekspirasi. Boleh guna cat atau pelekat “chalk board” yang banyak terdapat  di pasaran. Jika anak anda masih kecil dan belum berminat untuk menconteng atau melakar, boleh gantikan dengan didning berwarna warni atau “Buzy board”

Kesilapan yang kerap kita buat dalam bilik air, ramai tak perasan. Pernah tak dengar ungkapan, kalau nak tengok kebersihan seseorang itu, tengok bilik airnya.

Pada pandangan anda, mengapa begitu? Seperti yang kita ketahui, bilik air ialah tempat untuk kita membersihkan diri. Bayangkan jika bilik air pun kotor, bagaimana pula dengan kebersihan diri?

Sebenarnya walaupun bilik air sudah dicuci hari-hari, dan bilik air sentiasa dalam keadaan bersih, ada beberapa perkara yang anda terlepas pandang. Cuba semak beberapa perkara berikut:

TIDAK MENUTUP PENUTUP MANGKUK TANDAS

Sebenarnya, ada sebab kenapa mangkuk tandas duduk dilengkapi dengan penutup. 60% responden tidak menutup mangkuk tandas mereka ketika mengepam (flush). Tabiat ini menyebabkan partikel air dari proses flush tadi akan terpercik keluar dari mangukuk dan mungkin terkena pada bahagian-bahagian lain di dalam tandas seperti berus gigi, sabun dan sebagainya. Menurut kajian dari Dr. Charles Gerba, bakteria yang terbebas boleh berada diudara agak lama sebelum menjumpai habitat yang sesuai. Oleh itu, jika anda seorang yang mementingkan kebersihan, jadikan ia sebagai amalan.

SIMPAN BERUS GIGI DI DALAM TEMPAT BERTUTUP

Mungkin anda rasa kaedah ini dapat menghindari berus gigi yang digunakan dari tercemar dengan bakteria. Hakikatnya, apabila berus gigi yang telah digunakan dan masih basah disimpan terus di dalam bekas bertutup ia lebih menggalakkan pembiakan bakteria. Ini disebabkan, kondisi berus yang masih lembap ketika disimpan tidak dapat kering sepenuhnya dan menjadi habitat pembiakan bakteria.

SIMPAN BARANG MEKAP DI DALAM BILIK AIR

Memang memudahkan anda bersolek jika barang make-up disimpan di dalam bilik air. Sebab itu, ada yang mengambil keputusan menyediakan bekas simpanan barang make-up di dalam bilik air. Sebenarnya, barang make-up anda tak kiralah lipstick atau berus tak sesuai disimpan di dalam bilik air. Kondisi bilik air yang lembap akan menggalakkan pembiakkan bakteria pada barang make-up anda walaupun disimpan di dalam bekas yang bertutup. Hal ini juga akan menyebabkan barang make-up cepat rosak.

SANGKUT TUALA

Sepatutnya tuala disidai bukannya disangkut. “Good rule of thumb” tuala perlu dicuci atau diganti selepas tiga kali digunakan. Itu pun jika anda sidai selepas digunakan. Tapi, jika anda sekadar sangkut atau gantung tuala, kondisinya yang lembap akan menggalakkan pembiakan bakteria. Sebab itulah, tuala mudah bertahi lalat.

HANYA TUKAR LUFFA ATAU BERUS BADAN SETIAP 3-4 MINGGU

Selagi tak lunyai, berus atau penyental badan akan digunakan. Silap tu, lagi kerap anda menggunakannya, lebih kerap ia perlu diganti. Ini disebabkan tekstur penyental yang berserabut terutamanya yang diperbuat dari serat petola menjadi habitat bakteria.

TIDAK BUKA TINGKAP BILIK AIR SELEPAS DIGUNAKAN UNTUK TUJUAN PENGUDARAAN

Jika bilik air anda dilengkapi dengan sistem pengudaraan tak kisahlah jenis kipas, tingkap atau sebagainya, pastikan ia sentiasa dibuka ketika anda menggunakannya. Sekurang-kurangnya 15-20 minit. Ia bagi mengurangkan kadar kelembapan di dalam bilik air dengan kadar segera.

TIDAK PERNAH CUCI SHOWER CURTAIN

Ini lagi satu masalah yang ramai abaikan. Ada yang sudah bertahi lalat jadinya. Sebaiknya, shower curtain perlu dicuci setiap bulan. Kalau malas sangat, cari sahaja shower curtain jenis mudah dicuci menggunakan mesin basuh.

MEMBAWA TELEFON BIMBIT KETIKA MENGGUNAKAN TANDAS

Mesti ramai mempunyai tabiat membawa telefon bimbit ke dalam bilik termenung kan? Sedar tak ia mudah menjadi tempat pencemaran bakteria. Sebaiknya elakkan daripada membawa dan menggunakan telefon bimbit ketika menggunakan tandas.

Sumber: https://www.goodhousekeeping.com

Di mana sahaja ruang kediaman sememangnya mudah dijilat api sekiranya penghuni tidak mengambil berat tahap keselamatan. Berada berjauhan dari kediaman menyebabkan anda terpaksa memikul tanggungjawab yang lebih termasuklah memastikan kediaman anda bebas daripada sebarang anasir yang membolehkan berlakunya kebakaran. Berikut adalah beberapa tip bagi mengelakkan kebakaran.

MEMASAK

MEROKOK

LILIN


Chow Kit Trade Center Mercu Tanda Terbaru Chow Kit

Kuala Lumpur, 19 Julai 2017 – Kehadiran Chow Kit kini mempunyai mercu tanda baru yang berprestij iaitu Chow Kit Trade Centre (CKTC). Ia menjadi pusat membeli-belah borong utama pertama Chow Kit untuk produk kosmetik, peralatan dapur dan herba Melayu tradisional, ikon 10 tingkat yang baru di tengah-tengah kawasan strategik di Kuala Lumpur ini bakal menjadi  daya tarikan utama.

Sebuah pembangunan yang mempunyai warisan sejarah yang kaya, CKTC adalah pembangunan pegangan bebas oleh New Paradise Development di bawah payung VINSOON Group. Pembangunan ini akan menghidupkan sentuhan moden pada bandar bersejarah Chow Kit yang terkenal dengan barisan kedai runcit barangan borong. Kehadiran CKTC ini akan meningkatkan perniagaan pemborongan ke tahap yang membolehkan para pemborong mempunyai ruang borong unik dan eksklusif di pusat beli-belah borong sehenti yang tersendiri.

Dato ‘Michael Lim, Pengasas Kumpulan VINSOON, berkata membangunkan CKTC memberikan nilai yang signifikan bukan sahaja kepada Chow Kit tetapi juga kepada pemborong dan pelabur CKTC. Dalam masa yang sama ia memupuk Chow Kit untuk menjadi hab kewangan dan menerima impak pembangunan yang cepat sebagaimana yang dialami oleh Kuala Lumpur serta bandar-bandar lain yang bergerak pantas di seluruh dunia.

“Selama bertahun-tahun, Chow Kit telah berkhidmat sebagai kawasan yang hebat untuk komuniti borong termasuk untuk aktiviti bersantai, kerana lokasinya yang hebat dan produk-produk yang pelbagai dapat diperoleh oleh sesiapa sahaja di Chow Kit bermula dari jam tangan, barang kemas, aksesori, pakaian, barangan kediaman dan dapur dan pelbagai lagi.

“Berbekalkan pengetahuan khusus tentang pasaran Malaysia melalui projek-projek yang lalu, kami telah membangunkan pemahaman mengenai pemborong dan pelabur yang disasarkan, dan benar-benar mencapai apa yang kami mahu lakukan,” kata Dato ‘Michael pada pelancaran baru-baru ini.
Sambutan yang menggalakkan untuk pembangunan ini menggambarkan permintaan yang kukuh untuk CKTC apabila projek tersebut dibuka kepada penjual pada Februari 2017. Dengan keluasan lantai 34,650 kaki persegi, 50% pembangunan kini telah dijual oleh pelabur perniagaan dan pemborong yang membawa pelbagai produk dan stok yang memberi tumpuan kepada produk kosmetik, peralatan dapur dan herba Melayu tradisional dari China, Thailand, Korea, Indonesia dan banyak lagi untuk beberapa bulan akan datang.

Menurut Dato ‘Michael, selepas pelancaran CKTC, diramalkan bahawa keseluruhan pembangunan akan diambil sepenuhnya pada Disember 2017, dengan Nilai Pembangunan Kasar sebanyak RM156,828,030.00. Pembangunan itu akan selesai menjelang akhir tahun 2019.
“Kami sangat bersemangat untuk memodenkan kawasan Chow Kit kerana kami menyedari potensi penuh yang dapat diberikan oleh Chow Kit kepada perniagaan dan pelancong. Namun, kami masih ingin mengekalkan Chow Kit dengan kisah pasaran Asia tradisional yang menjadi identiti Chow Kit selama beberapa dekad dan ini tidak dapat ditemui di mana-mana pasaran lain, dan ini sangat menarik untuk kedua-dua pihak iaitu perniagaan dan pelancong untuk meneroka CKTC . ”

Ciri-ciri unik CKTC termasuk:
• Konsep pengukuhan makanan warisan Melayu-makanan Sky-dining, pelawat boleh menikmati makanan dan minuman tempatan yang terbaik di bahagian atas CKTC. Memaparkan konsep kesederhanaan dan elegan gaya hidup moden yang diilhamkan oleh warisan Melayu, betul-betul di tengah-tengah Lembah Klang.

Tidak dinafikan, ada segelintir kalangan masyarakat kita yang sanggup mencatu perbelanjaan makanan harian atau erti kata lainnya ‘mengikat perut’ demi mahu memiliki sebuah kediaman yang cantik dan mewah.

Tetapi tahukah anda, apakah kesan serta keburukan yang bakal dihadapi sekiranya anda melakukan tindakan sedemikian yang mungkin boleh memberikan kesan buruk kepada seluruh ahli keluarga selain diri anda sendiri?

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan topik hangat berkenaan yang bertajuk ‘Ikat Perut Kerana Obses Nak Rumah Cantik’ bersama para penonton.

Menerusi perkongsian bersama hos dan editor IMPIANA, Mariam Shukor telah membincangkan topik tersebut bersama panel tetamu jemputan istimewa iaitu Encik Asrul Khairi Kamaruddin yang merupakan seorang arkitek daripada syarikat swasta tempatan.

Ketika sesi temu bual berlangsung, Encik Asrul berpendapat tingkah laku ‘mengikat perut’ demi mahu memiliki sebuah rumah yang cantik seperti ini dalam konteks umum adalah bukan satu keperluan sangat penting.

“Pada pendapat saya, tak perlu pun untuk ‘berikat perut’ demi mahu memiliki sebuah rumah yang cantik. Tetapi tidak dinafikan, setiap orang mempunyai citarasa yang tinggi dan ingin memiliki sebuah kediaman yang cantik.

“Jika kita bercakap tentang perkara keinginan untuk memiliki sebuah rumah yang cantik ada pelbagai cara yang boleh dilakukan supaya hasrat anda itu tercapai. Contoh apa yang boleh anda lakukan adalah tidak menggunakan khidmat pereka hiasan dalaman untuk rumah anda.

“Untuk maklumat anda, dari segi sudut untuk penambah baik rumah ni ada dua konsep iaitu pertama ‘Soft Furnishing’ yang mana terlibat dengan pemilihan perabot untuk dalaman rumah manakala yang kedua pula adalah ‘Hardworks’ yang melibatkan pengubahusaian seluruh rumah.

“Tentang soal pemilihan perabot dalaman rumah ini, saya rasa anda boleh melakukan secara sendiri mengikut citarasa anda tanpa memerlukan khidmat nasihat arkitek mahu pun pereka hiasan dalaman.

“Ini kerana sumber idea inspirasi dan pelbagai maklumat anda boleh cari di internet, majalah dan sebagainya,” jelasnya.

Konklusinya, adakah anda sanggup untuk mencatu makanan harian anda serta ‘mengikat perut’ semata-mata demi mahu memiliki sebuah rumah yang cantik? Ketahui kesemua kupasan topik perbincangan ini dengan menonton episod penuh Tour Impiana Sembang Dekor bersama Bank Islam dibawah;

Kepada anda semua, jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!

Tidak dinafikan, pembahagian harta turut boleh mengundang masalah besar sehingga menjadi punca dan mengundang perbalahan antara satu sama lain dalam keluarga.

Menerusi program bual bicara Wanita Hari Ini, TV3 telah mengupas lebih lanjut mengenai masalah tersebut yang dikatakan sering berlaku di kalangan masyarakat.

Pendakwah bebas terkenal, Ustaz Elyas Ismail ketika diundang sebagai tetamu jemputan secara maya program berkenaan tidak menafikan hal seperti tersebut sememangnya berlaku dalam kalangan masyarakat tanpa mengira bangsa mahupun agama.

“Kalau kita perhatikan sifat kejadian manusia itu sendiri ia sememangnya ada beberapa sifat contohnya seperti dengki, tidak puas hati atau tidak rela untuk bertolak ansur antara satu sama lain.

“Contoh, dalam kalangan adik-beradik misalnya, mungkin ada seorang dua sahaja yang jaga mak siang malam waktu sakit dan sebagainya. Tetapi apabila tiba masa pembahagian harta, dia dapat sikit.

“Jadi, perkara seperti ini lah yang akan menimbulkan persoalan dan juga perbalahan antara satu sama lain dalam kalangan adik-beradik.

“Keduanya pula, manusia ini memang Tuhan ciptakan rasa cinta terhadap harta, tidak kira ustaz atau pun tidak. Sesiapa sahaja mesti ada rasa cinta terhadap harta benda,” katanya.

Katanya lagi, berlakunya masalah perbalahan pembahagian harta dalam kalangan adik-beradik dan keluarga ini berpunca daripada cara pengurusan harta yang salah.

“Seperti dalam agama Islam sendiri bab pengurusan harta, agama telah mengajar kita untuk mencari harta, itu yang pertama.

“Manakala yang kedua pula, kita harus melindungi harta kita dan ketiga kita harus mengembangkan harta kita. Seterusnya, yang keempat pula untuk menyucikan harta kita dengan berzakat.

“Tetapi yang kelima ini jarang orang ambil tahu iaitu adalah untuk mengagihkan harta sebelum meninggal dunia sama ada hibah, sedekah, wakaf, wasiat dan sebagainya.

“Ramai yang tidak membuat persiapan ini sebelum meninggal dunia yang akhirnya akan menyebabkan keretakan dalam adik-beradik dan keluarga,” katanya lagi.

Sumber: YouTube Wanita Hari Ini, TV3

Kuala Lumpur, 28 Ogos 2019-Epson memperkenalkan 3LCD laser projector yang berupaya memberi pengalaman lebih hebat daripada menonton TV di rumah. Di reka khas buat anda peminat filem, Epson EF-100B dan EB-100W yang bersaiz kompak merupakan laser projector bersaiz kompak pertama dunia dengan kelebihan yang menarik serta mudah untuk dipasang

Dengan rekaan yang kompak dan gaya minimalis, projector mudah alih ini direka dengan gaya tersendiri dan sesai dengan apa juga gaya dekorasi kediaman. Pengalaman menonton dapat dinikmati dengan gaya yang sangat selesa sama ada di ruang tamu, bilik tidur atau di pancarkan terus pada siling kediaman kerana ia turut dilengkapi dengan keupayaan sudut oadang 360 darjah.


Pengurus Kewangan Ini Kongsi 10 Tip Kebun Untuk Pastikan Hasil Tuaian Tak Pernah Putus

Selain itu juga, En. Mohd Kahironnie turut berkongsi TIP BERKEBUN untuk memastikan kebun yang diusahakan berjaya dan mengeluarkan hasil tidak henti. Antaranya:

1. Pastikan Anda dapat memperuntukan masa walaupun hanya beberapa minit setiap hari untuk melihat,menjaga,menyiram,membaja, menanam,membuat baja organik serta memperkemaskan kebun dari semasa ke semasa.

2. Amalkan pengiraan hari tuaian setiap jenis tanaman yg ditanam. Ianya adalah untuk saya dapatkan hasil tuaian yang silih berganti. (tambahan untuk memastikan gambar yang diambil juga cantik)

3. Tanam apa yang dimakan & mudah untuk dijaga dan memberikan hasil yang lumayan

4. Semai menggunakan tray semaian atau batas semaian dengan menggunakan medium campuran tanah bakar +top soil(tanah merah) + sabut (sebagai penyimpan air).

5. Selalu berkongsi-kongsi rezeki yang diperolehi. Hasilnya, apa yang diterima berlipat kali ganda. Sebab itu, hasil di kebun ini sentasa menjadi dan tidak pernah putus

6. Apabila daun matang telah keluar atau mempunyai 4 daun ( lebih kurang dalam 2 minggu dari semaian) boleh dialihkan ke tapak tanaman utama. susun semula anak pokok untuk proses tumbesaran.

7. Untuk batas tanaman gunakan campuran tanah bakar + topsoil + pasir + sabut + tinja ayam (kering telah diproses). gaulkan medium tanah tu & biarkan seminggu dengan siraman agar tinja ayam sebati dengan tanah.

8. Untuk memastikan tanaman sentiasa segar dan tumbuh sihat, siraman perlu dilakukan secara rutin sekurang-kurangnya 2 kali sehari terutamanya untuk tanaman jenis berdaun seperti sawi

9. Untuk pembajaan, Gunakan campuran baja organik yang banyak dikongsikan di dalam laman sosial seperti MOl ikan, MOL kangkung, Sisa sayura, Baja roti, Telur, Yakult dan sebagainya. Selain itu juga, boleh gunakan baja AB

10. Untuk kawalan serangga, gunakan campuran bawang dan cili padi untuk menghasilkan racun serangga organik. Semburkan pada tanaman sekurang-kurangnya seminggu sekali. Selain itu juga, untuk kawalan biologi, tanaman pokok atau tanaman seperti Daisy

Ini antara herba wajib ada kat kebun belakang rumah kesum, kari, serai dan daun kunyit. Keempat-empat herba ni kalau nak pakai sikit je, tapi nak kene beli dalam kuantit yang banyak. Kalau tak habis pakai, rosak macam tu je dalam simpanan. Kan Dah rugi.

Memandangkan ramai yang dah sibuk bercucuk tanam, apa kata kita mulakan dengan kunyit dan halia. Ramai tanam halia dan kunyit tapi lambat nak tumbuh. Rupanya, cara Nor Robiah AbdRahman lebih cepat dan jaminan kunyit dan halia menjadi 90%

1. Mudah je, cuma beli je kunyit hidup tu dan bungkuskan dalam tisu basah.
2. Kemudian masukkan dalam bekas bertutup. Masukkan hirisan bawang besar sekali bagi mempercepatkan pertumbuhan tunas.
3. Sentiasa pastikan tisu dalam keadaan lembab.
4. Apabila rizom sudah ada tunas, boleh ditanam di atas tanah / pasu.

Pastikan pokok mendapat air dan baja yang mencukupi. Insha Allah kunyit akan membesar dengan jayanya.

Boleh gunakan cara ini untuk halia juga!

Tanda-tanda tumbuhan berpasu mengalami kekeringan

Ada kalanya tumbuhan juga boleh menunjukkan tanda-tanda hidrasi. Tetapi anda boleh mengelakkan keadaan tersebut dari berlaku. Jika tanda-tanda tersebut berlaku kepada tumbuhan berpasu, rawatan intensif perlu dilakukan segera seperti meletakkan tumbuhan berpasu di bawah teduhan untuk beberapa hari sehingga ia kembali segar. Ada kalanya tanah yang telah mengalami hidrasi sepenuhnya akan mula mengeras, oleh itu mengembur perlu dilakukan untuk memastikan air yang disiram dapat diserap segera oleh tanah dan akar.

Antara petanda tumbuhan berpasu mengalami hidrasi adalah daun tumbuh dalam kadar yang perlahan dan tidak mengikut saiz yang sepatutnya. Selain itu juga, daun akan gugur dengan banyak dan kudup bunga juga mulai gugur. Dalam masa yang sama apabila daun sudah mula berwarna perang, kekuningan, mengeriting dan kering ini bermakna tumbuhan anda sudah berada di tahap kritikal. Jika tidak diberi rawatan segera ia akan mati.

Tanda-tanda tumbuhan berpasu terlebih siraman

Ada kalanya penyiraman terlalu kerap dan berlebihan boleh menyebabkan tumbuhan bermasalah. Ini akan menyebabkan tanah sentiasa basah (waterlogging). Apabila tanah lembap ia akan menjadi tempat yang sesuai untuk pembiakan kulat dan bakteria yang boleh mengancam tumbuhan. Selain itu juga ia akan menyebabkan akar lemas hingga menyebabkan batang pokok mudah lembik. Serangga perosak akan mudah menyerang tumbuhan yang berada dalam kondisi tersebut.

Tanda-tanda utama yang boleh dikenal pasti jika tumbuhan berpasu terlebih siram ialah apabila daun dan pucuk mula gugur serentak. Batang pokok pula akan mulai lembik akibat daripada kadar air yang diserap oleh akar terlalu banyak. Selain itu juga, kesan tersebut dapat dilihat pada kudup bunga. Kudup bunga mula dipenuhi kulat putih terutama pada tangkainya. Daun melecur merupakan salah satu petanda yang kerap berlaku untuk tumbuhan yang mempunyai kadar resapan air berlebihan.

Jika tanda-tanda ini berlaku, ambil tindakan segera untuk mengelak daripada tumbuhan anda terus mati. Antara langkah yang perlu dilakukan, angkat tumbuhan berpasu anda ke kawasan yang mempunyai sinaran matahari secara langsung sekurang-kurangnya lapan jam sehari. Melakukan penanaman semula juga boleh membantu untuk menyelamatkan tumbuhan anda. Gantikan keseluruhan tanah yang terdapat di dalam pasu dengan tanah yang baru dan kering. Tidak perlu melakukan sebarang penyiraman selepas penanaman semula di lakuan sehingga tanda lebihan air yang terdapat pada pokok hilang.

Bercucuk tanam masa sekarang ni dah jadi satu aktiviti pemilik rumah, tak kira yang ada laman yang besar atau tidak. Semuanya akan rajin untuk bercucuk tanam. Semua orang tahu berbakti pada tanah ni membuahkan hasil yang lumayan.

Tambahan lagi bila kita bercucuk tanam pokok sayuran. Tak perlulah nak pergi ke pasar selalu dan kalau dah semua sayur ada di halaman kan jimat.

Menerusi perkongsian seorang wanita di laman Facebooknya mendapat perhatian ramai netizen dengan hasil tanamannya yang cukup subur.

Nak tahu caranya Jom kita pelajari teknik dan rahsia wanita ini.


5 Khasiat Rumput Israel Yang Ramai Tak Tahu

Antara khasiat yang terkandung di dalam rumput Israel adalah seperti jumlah Beta-carotene yang amat tinggi, kaya vitamin”E”, Ascrobic Asid dan iron. Disamping itu, kandungan kalsium dan Riboflavin di dalam tanaman ini berada di kadar sedarhana. Menutut kajian perinci yang telah dilakukan, hanya 3.7% jumlah protin yang terdapat di dalam tanaman ini dan daunnya mengandungi bahan anti-asthmatic Acanthaceae

Rumput Israel atau nama saintifiknya Asystasia Gangetica L. merupakan tanaman dari keluarga. Antara khasiat rumput Israel adalah seperti:

Cara penyediaan hidangan rumput Israel ini sama seperti ketumpang air. Boleh di goreng atau tumis air

Aquaponics adalah sistem agrikultur yang sangat mampan. Ia menggabungkan akuakultur dan hidroponik yang telah mula di perkenalkan pada 1970-an. Ia merupakan sistem tanaman berulang di mana air dari kolam ikan digunakan bagi membasahi medium tanaman. Disamping itu juga, sisa dari ikan turut digunakan sebagai nutrien untuk keperluan tumbesaran tanaman.

Tanaman juga mempunyai peranannya yang tersendiri pada keseluruhan sistem aquaponics ini. Ia berupaya menjadi penapis biologi untuk air dari kolam ikan yang digunakan bagi tujuan membasahi medium tanaman. Secara tidak langsung,proses ulangan air dalam kitaran akan dihantar bersih ke tangki ikan semula.

KEBAIKKAN SISTEM AQUAPONICS

1. Mengurangkan kadar penggunaan air
Melalui sistem aquaponics, anda boleh mengurangkan kadar penggunaan air lebih dari 80% untuk tujuan penyiraman tanam. Ini kerana, kuantiti air yang digunakan bagi tujuan siraman tanaman akan dipulang semula ketangki ikan. Keperluan air hanya perlu di tambah terus ke dalam kolam ikan sekurang-kurangnya seminggu sekali atau jika berlakunya penyusutan isi padu.

2. Hasilkan protein dan nutrien dalam satu masa
Melaui sistem ini, anda dapat menghasilkan satu set keperluan makan lengkap dengan tersedianya nutrien dari tanaman dan protein yang dibekalkan oleh ikan.

3. Tiada kegunaan bahan kimia
Di dalam sistem aquaponics, penggunaan bahan kima berbahaya terutamanya bagi tujuan pembajaan dan meracun tanaman amat di tegah sama sekali. Ini kerana ia akan memberi kesan kepada hidupan akuatik. Oleh itu, ia merupakan salah satu cara untuk anda memastikan tanaman anda bebas dari sebarang bahan kimia terjadual.

4. Tanaman mudah hidup
Jika anda sering mempunyai masalah tanaman cepat mati dek kekangan masa untuk menyiram. Tidak lagi dengan sistem aquaponics ini. Selagi sistem berfungsi dengan baik, siraman dilakukan 24 jam setiap hari. Tambahan, medium tanaman yang digunakan seperti leca (butiran tanah liat yang telah di bakar pada suhu tinggi) menjadi kunci utama dalam memastikan pertumbuhan yang mampan

5. Kurang ancaman penyakit dan serangga
Kebanyakkan penyakit pada tanaman berpunca daripada medium tanaman iaitu tanah. Namun dengan penggunaan medium leca dan air, risiko ancaman serangan penyakit dan serangga yang banyak berpunca dari tanah dapat dielakkan.

6. Pelbagai jenis tanaman dan ikan dihimpun dalam satu sistem
Walaupun dalam ruang yang kecil, pelbagai jenis tanaman dapat diusahakan. Ini kerana sistem yang mudah diselenggara memberi toleransi yang tinggi untuk pelbagai jenis tanaman dalam satu masa.

7. Keadah berkebun tanpa perlu kotor
Dewasa ini, ramai minat berkebun namun tidak suka bergelumang dengan kotor terutamanya tanah. Jadi, bagi anda yang mempunyai masalah tersebut, sistem aquaponics adalah pilihan terbaik kerana sistem ini tidak menggunakan medium tanaman tanah dan ia mudah diselenggara.

8. Sistem agricultur yang sangat ekonomi
Untuk memiliki sebuah sistem aquaponics yang lengkap memang memerlukan modal yang agak banyak diperingkat awal pembinaan. Namun, selepas sistem berjaya diusahakan dan dapat dituai ia berupaya mejimatkan kadar pembelanjaan anda bukan sahaja dapur malah pengurusan berbanding konvensional. Tiada penyediaan baja dan racun serangga secara rutin, tambahan penggunaan air juga dapat dijimatka.

Tabur Garam Untuk Hasilkan Jambu Madu Cantik, Padat Dan Buahnya Besar. Jambu madu kalau lambat dibalut memang bila masak nanti, luar je cantik, tapi dalam nya ada penghuni. Tapi, nak layan balut buah jambu ni pun, jenuh juga. Nak-nak kalau pokok dah besar dan tinggi. Susah nak gapai.

Tapi Iffah Effa ada cara nak pastikan pokok jambu madu mengeluarkan hasil yang cantik dan sedapa macam beli dekat kedai.

Masalah orang kita bila tanam jambi dia biar pokok besar-besar. Lepas tu, susah nak kutip. Sayang buah jadi busuk. Dah lah nak dapatkan baka buah jambu yang baik dan cantik pun payah

Nak kongsi ilmu. Kalau salah, tolong tegur. Jambu saya ni tak pakai racun pun. tapi buah padan dan sedap. Ini yang saya lakukan:

1. Kalau pokok dah lama tapi tak berbuah, cara dia anda boleh guna garam kasar sedikt. Caranya, diri dekat pangkal pokok dan menghadap keluar.Tabur garam tadi menghadap kelur mengelilingi pangkal pokok (sebab akar dah bergerak jauh dari batang) Teknik ini juga sesuai digunakan ketika membaja pokok.

Garam tersebut bagi tujuan untuk tambah manis pada buah. Lagi pun, orang dulu-dulu selalu cakap, sebelum kau hidup, aku dah makan garam

2. Cantas poko. Jangan biarkan pokok terlalu tinggi. Tinggalkan pada ketinggian 10 kaki sahaja. Selebihnya, boleh cantas. Ia bagi tujuan untuk memudahkan anda menuai hasil dan membungkus buah

3. Ketika putik buah sebesar ukuran 20sen, boleh cepat balut buah dengan plastik atau kertas surat khabar. Jika menggunakan plastik, pastikan ada lubang air bagi mengelak air bertakung ketika hujan

4. tujua balut, supaya lalat buah tak rosakkan buah. Jika terdapat bintik hitam pada permukaan buah sebelum dibungkus, buangkan terus buah tersebut. Hanya pilih yang cantik sahaja.

5. Jika terdapat buah yang dah rosak atau jatuh ketanah, segera buang kan jauh-jauh atau bakar terus. Pastikan bawah pokok sentiasa kosong. Ini kerana, buah yang dah busuk mempunyai fangus. Hal ini akan mengundang ancaman kepada akar pokok pula.

6. Cantas dan kurangkan kuantiti daun pada pokok. Bila terlalu banyak buah, ia akan mengakibatkan hasil kurang

Pengalaman mengembara dan melihat pemandangan indah hasil kunjungan ke pelbagai tempat menjadi inspirasi pemilik untuk mereka bentuk laman ini. Paling unik kebanyakan kerja-kerja kayu dan menukang dilakukan sendiri. Pemilik yang berkebolehan bertukang mengaplikasikan kemahirannya dengan menghasilkan pelbagai binaan utama yang digunakan di dalam laman ini termasuklah pembinaan anjung rumah berkonsepkan desa. Jom kita intai kediaman pemilik di Kajang iaitu Dato’ Syah dan Datin Emma.

Konsep tradisional dapat dilihat di persekitaran luar rumah ini lagi. Bahagian anjung kereta bertutup dan pintu pagar menggunakan kayu cengal dengan ukiran awan larat menonjolkan reka bentuk tradisional jika dilihat dari luar lot rumah ini.

Namun berlainan pula ceritanya apabila kaki melangkah masuk ke dalam unit rumah ini. Reka bentuk kontemporari diketengahkan dan diolah dengan ringkas. Water feature sebagai sense of welcome, menyajikan kedamaian pada sesiapa sahaja yang melangkah kaki memasuki unit kediaman ini. Ditambah dengan kehadiran water curtain yang menyerlahkan lagi impak visual, di samping ikan hiasan diletakkan di dalam akuarium di bahagian bawahnya menghidupkan lagi suasana.

Dari pengamatan penulis, di anjung kereta jelas kelihatan sebuah taman menghijau pada sisi kanan unit kediaman ini. Latar sempadan unit kediaman dikelilingi dengan pagar kayu setinggi 1.5 meter dan dihiasi dengan tumbuhan tropika di bahagian dalamnya. Kekuatan landskap lembut kediaman dikuatkan lagi dengan kehadiran Foxtail palm, yang berperanan besar di ruangan ini kerana tekstur daunnya bagaikan menari-nari mengelilingi pelepah mewujudkan kepelbagaian tekstur pada penggunaan softscape.  Secara tidak langsung keharmonian dan keseimbangan pada softscape di sini memberi nilai tambah pada penampilan keseluruhan kediaman.

Di bahagian bawah Foxtail palm, ditanam pula tumbuhan pagaran iaitu Heliconia spp. menyerlahkan lagi suasana tropika. Untuk mewujudkan cetusan warna, pokok mawar dan beberapa tumbuhan parennial lain ditanam pada ruangan ini. Bangku taman yang dicat putih turut membantu menceriakan laman ini.

Tradisinya, sesebuah taman yang menampilkan konsep tropika mahupun tradisional akan menggunakan pergola sebagai elemen terpenting. Justeru pergola yang dibina sendiri oleh pemilik menutupi sebahagian taman ini menjadi signature ruang luar kediamannya. Ciccuss menjalar ke keseluruhan permukaan pergola dan melindungi kawasan ini dari terik matahari. Kesempatan itu digunakan oleh pemilik untuk menyediakan bangku dan meja taman untuk memudahkan mereka beraktiviti. Ruang ini kerap dijadikan sebagai ruang santai terutama apabila dikunjungi oleh saudara mara dan sahabat handai.

Bagi mewujudkan line movement dalam reka bentuk taman ini, pemilik telah menggunakan railway slipper yang dijadikan sebagai stepping stone menghubungkan anjung kereta dengan patio. Ia sedikit sebanyak dapat membantu mewujudkan prinsip reka bentuk dengan mencetuskan impak secara horizontal untuk menyeimbangkan struktur vertical yang terbentuk oleh softscape dan hardscape yang digunakan.

Di sudut bertentangan dengan ruang makan, pemilik telah membina sebuah water feature sebagai instrumen untuk mengurangkan gangguan bunyi dari jalan bersebelahan. Permukaan dinding water curtain yang tidak rata membantu menghasilkan irama apabila air menghempas permukaan batu yang berlekuk merancakkan lagi bunyi desiran air. Elemen ini tidak dibiarkan bersendirian, ia hadir bersama kolam ikan sedalam 1.5 meter yang dihuni oleh ikan koi, ikan kap dan ikan kelah. Kelah memerlukan habitat semula jadi untuk hidup. Oleh itu, pemilik telah menggunakan pam yang berupaya untuk mewujudkan alunan arus deras untuk merangsang tumbesaran ikan kelah tersebut.

Kreativiti pemilik tidak terhenti di situ. Untuk mempelbagaikan level, pemilik telah membina sebuah lagi patio berbumbung sarat dengan ukiran. Kepelbagaian level dalam sesuatu binaan dapat membantu untuk memisahkan kegunaan bagi setiap ruang. Patio tersebut dibina tinggi dari lantai laman dan dikelilingi dengan kolam ikan. Bagi mewujudkan kesan terapung, cantilever berukuran 500mm pada lantai patio dibina.

Pemilik tidak cerewet dalam pemilihan softscape. “Walau ke manapun saya pergi jika ternampak pokok yang menambat hati, saya akan singgah untuk membelinya. Ada juga pokok yang saya miliki dibeli dari laman rumah orang,”  terang pemilik, yang kini gemarkan pokok orkid dan cuba untuk membiakkan tumbuhan tersebut dengan pelbagai cara dan kaedah dalam usaha menambahkan lagi koleksi orkidnya.

“Aktiviti penyelenggaraan kebiasaannya dilakukan seawal pagi sebelum ke tempat kerja dan selepas menghantar anak bongsu saya ke sekolah. Semua penyelenggaraan minor akan dilakukan di waktu pagi. Jika memerlukan penyelenggaraan major, kelapangan di waktu petang akan digunakan. Bekerja sendiri memberi kelonggaran kepada saya untuk melakukan aktiviti bersama keluarga.” Ulas pemilik mengenai rutin jagaan taman yang dilakukan.

Untuk membina sebuah outdoor living, kegunaan dan keperluan perlu dikenal pasti dari awal perancangan binaannya. Jika reka bentuk dilakukan dengan teliti dan penuh minat, seisi rumah dapat merasai dan memanfaatkan hasilnya. Kualiti dan jaminan hidup bergantung pada persekitaran yang terbina di samping hubungan antara isi rumahnya terjaga. Oleh itu, curahkan sepenuh jiwa apabila mendedikasikan sesebuah reka bentuk laman itu supaya ia berjaya.


Kipas Kekal Bersih Tanpa Habuk Dengan 2 Bahan!

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Artikel lalu, IMPIANA pernah kongsikan cara baiki sendiri peti sejuk yang tiba-tiba bahagian beku tak sejuk berpunca dari defrost thermostat. Kali ni, IMPIANA kongsikan cara baikpulih peti sejuk yang langsung taknak sejuk walaupun bila di hidupkan lampu dalam peti menyala macam biasa.

Kalau tak dengar compressor berfungsi, ia mungkin disebabkan oleh socket di dalam litar peti sejuk. Jom tengok cara Fahi Argo baiki peti sejuk lamanya.

Tips freezer tak sejuk, compressor tak hidup, jangan terus hantar kedai repair, Cuba DIY sendiri.

Insyallah, sejuk beku semula.

Vertical garden memberi impak menarik pada dinding yang kosong. Ia juga berupaya menjadi feature menarik pada sesebuah ruang yang kosong. Namun, untuk memiliki sebuah vertical wall tumbuhan semula jadi, ia memerlukan sistem dan penyelenggaraan khas untuk memastikan ia malar hijau.

Tapi harus diingat, vertical garden ini hanya sesuai di kawasan yang mempunyai teduhan seperti di dalam rumah dan interior kediaman

Bahan-bahan:
beberapa jenis tanaman artificial mengikut kreativiti (rumput, pakis dan palma)
Jaring dawai hijau
Skru penyangkut
Cable tight

Cara-cara:
1. Pasangkan jaring dawai hijau pada keseluruhan dinding yang hendak dihias menggunakan skru penyangkut yang dipasang pada dinding (penggunaan jaring hijau bertujuan memudahkan tanaman artificial disusun)

2. Susun tanaman artificial pada jaring yang telah dilekatkan pada dinding dan ikat dengan cable tight

Rutin hujung minggu bagi si ibu adalah mengemas dan mencuci pakaian. Bagi keluarga besar atau yang hanya mencuci seminggu sekali, baju yang menimbun mesti berat untuk diangkat ke tempat mencuci. Nak-nak yang sudah di basuh dan masih basah. Tersalah angkat, sakit pinggang pula.

Tak perlu tunggu suami untuk buat bakul baju beroda ni. kalau beli di kedai, mahu harganya berpuluh ringgit. Buat sendiri puas hati nak macam mana pun boleh buat. Nak tinggi ke rendah ke. Ikut bajet sendiri. Saya buat bakul baju beroda ni tak sampai RM 15 pun.

Bahan-bahan:
Bakul kain (guna yang ada dirumah)
4 biji roda boleh pusing 360 darjah – RM 4.24
Cable tie 1 peket-RM 2.12
3 batang paip PVC (sebagai tempat pemegag- RM 1.60×3
Sesiku L Paip PVC – RM 0.50×2

Cara-cara:

1. ikat Roda pada bahagian sudut bawah bakul dengan menggunakan cable tie

2. Potong lebihan cable tie

3. Cantumkan paip PVC dan sesiku L. Nak cantik bahagian pemegang ni, balutan dengan wallpaper

4. Ikatkan bahagian pemegang PVC tadi pad bakul dengan menggunakan cable tie dan potong lebihannya

DAH SIAP!!!

Sumber:


5 “Makeover” Langsir Lama Paling Mudah Dan Jimat Untuk

Nak raya ni banyak modal perlu diperuntukkan bukan setakat persiapan pakaian untuk keluarga malah, rumah pun perlu dihias indah. Kebiasaanya, keperluan kediaman yang akan diberiperhatian terlebih dahulu adalah langsir. Langsir pun harganya boleh tahan juga, mau makan ratusn untuk siapkan satu rumah. Betul tak? Apa kata, tahun ni, tak perlu beli langsir tapi kita buat langsir lama nampak baru. BETUL-BETUL JIMAT. Berikut 5 Makeover mudah yang boleh anda lakukan untuk langsir kediaman

1. Stencil

2. Langsir pom-pom

3. Buat garisan

4. Tambah pattern guna pen fabrik

5. Tampal perca

Tidak semua orang berpeluang memiliki lebih dari sebuah rumah. Tetapi bagi yang bernasib baik, mempunyai rumah persinggahan juga merupakan salah satu kepuasan yang tidak ternilai.

SEBELUM

SELEPAS

Untuk mendapatkan dinding tumpu yang menarik, ada terdapat pelbagai seni reka yang boleh dijadikan pilihan antaranya termasuklah “wall panelling” yang merangkumi wainscoting, beading, shiplap dan lain-lain.

Bagi memberi karakter pada ruang tamu kediaman mereka, pasangan ini telah DIY sendiri panel kayu pada dinding dengan kos sekitar RM300 sahaja!

Projek ini mengambil masa 3 hari dan pemilihan warna hitam merupakan persetujuan kedua-dua Puan Azleen dan suami kerana baginya rona ini memberi kelaianan dan memberikan impak yang dramatik pada ruang.

Saja nak share sebab aritu xsempat nk share projek dinding DIY laki bini

Guna kayu jenis sebatang panjang 6kaki saiz 1 inci x 1/2 inci
Ukuran dinding – 26 kaki x 8 kaki jenuh woi nk buat guna 40 batang kayu
Kayu jangan lupa gosok dulu dengan kertas pasir bagi dia licin baru cantik kan.
Gam dan filler pulak bole refer gambar. Cat kami guna Jotun Majestic Matt colour Black.

DINDING SEBELUM

ALATAN YANG DIPERLUKAN

PROSES

HASILNYA

Antara aksesori penting di hari raya untuk kediaman adalah balang kuih raya. Bukan sahaja isinya menjadi perhatian, reka bentuknya juga turut diteliti. Sudah pasti, balang kaya sentiasa menjadi pilihan dek rekaannya yang menarik. Terdapat juga balang kuih raya yang diperbuat dari plastik. Namun, krekaanya sangat terhad dan kalau yang cantik pun harganya mahal. Balang kuih raya plastik ini kebiasaanya menajdi pilihan mereka yang mempunyai anak atau cucu ramai. Almaklum lah takut pecah kan.

Tapi, kali ini IMPIANA nak ajar anda cara menghasilkan balang kuih raya cantik dari bekas plastik 90sen sahaja. Bekas ini juga kebiasaanya digunakan penjual kuih raya. Jadi kalau dah ada balang plastik macam ni, tak perlu beli dah. JIMAT!

Bahan-bahan:

Balang plastik
Tisu bercorak
Gam Kraf
Gunting


Nak Masuk Rumah Baharu Kena Tahu 7 Tip Ni, Baru Tak Menyesal

Memiliki rumah sendiri selepas berkahwin sudah tentunya impian semua orang namun tidak semua dikurniakan rezeki seawal itu dan hanya mampu menyewa terlebih dahulu.

Baik menyewa mahupun rumah sendiri, kedua-dua mempunyai kelebihan masing-masing dan ada beberapa tips perlu dititik beratkan sebelum memasuki rumah baharu agar semuanya dalam keadaan selesa dan tidak mengecawakan. Nak tahu apa? Jom baca.

Di sini contoh rumah berkeluasan 800sqft dengan bertemakan modern elegant. Jadi, apa-apa ketahui bajet anda dahulu sebelum memulakan reno dan deco rumah kediaman anda.

1. SILING & WIRING

Faktor utama nak bagi rumah nampak cantik adalah siling. Design plaster ceiling jenis flat pun cantik. Yang penting banyak point lampu yang tersusun kemas dan point kipas juga diletakkan ditempat yang betul.

Kalau boleh janganlah tambah point lampu atau kipas menggunakan casing. Sekarang ni kebanyakan developer agak kedekut nak bg point lampu di bilik tidur. Kadang-kadang 1 point je dengan keluasan bilik tidur yang agak besar.

Jadi nak tak nak kita kena tambah point lampu dengan buat plaster ceiling. Sebab kalau kita hack slab lagi melibatkan kos yang tinggi. Selain kelebihan nampak kemas dan cantik, kita boleh tambah beberapa point lampu deco untuk menaikkan seri sesuatu ruang.

2. CAT RUMAH

Bila siling rumah dah cantik, kita boleh tetapkan beberapa tema color. Pemilihan color cat mestilah berdasarkan tema yang kita minat. Ada orang suka natural yang lebih kepada grey, beige, soft brown, cream dan putih. Warna-warna seperti ni sesuai untuk semua jenis tema.

Kalau minat dengan tema farmhouse, dinding color putih amatlah sesuai. Ada yang berani dengan warna-warna terang atau gelap. Boleh je kalau pandai mix and match dengan perabot yang sesuai. Tapi make sure jangan semua dinding, fokus pada feature wall sahaja

3. KITCHEN KABINET

Ruangan dapur adalah ruang yang kita kena barhati-hati. Jangan ada yang tersilap pilih material, kod color dan kontraktor. Salah pilih memang bahaya, sebab nak tukar lain dalam masa terdekat memang susah dan ia melibatkan kos yang agak tinggi.

Di pasaran sekarang banyak kontraktor kabinet yang menawarkan harga yang murah. Tapi kena hati-hati ye dari segi kekemasan kerja yang dibuat, material yang diberikan, hasil kerja mereka dan aksesori yang disediakan.

Antara material yang ada adalah melamine, 3g, 4g, formica, solid nyatoh, mdf dan lain-lain. Bagi saya semua ok cuma kod dia je kena pilih betul-betul.

Nak selamat pilih putih, hitam, grey dan warna elemen kayu. Nak nampak elegant boleh pilih warna yang berani seperti emerald green, dark blue, mint, turquoise.

4. LANTAI

Lantai jenis tiles atau lantai kayu kedua-duanya cantik. Pemilihan jenis lantai ni berkait rapat dengan kos yang diperuntukkan. Kalau ada bajet lebih boleh lah tukar kepada lantai kayu. Sebab lantai kayu ni nampak lebih modern, kemas dan cantik. Jangan ambik yang gelap nanti rumah nampak sempit.

5. CURTAIN & BLIND

Setelah selesai semuanya, sekarang masa untuk pemilihan curtain dan blind. Curtain ni dipilih berkait rapat dengan color cat yang kita pilih awal-awal tadi. Kalau cat lebih kepada light, curtain kena pilih yang dark sedikit untuk naikkan seri.

Kalau nak pilih curtain, pilihlah material jenis blackout dan untuk menjaga privacy mestilah ada day and night curtain(sheer). Bila siang barulah tak risau nak buka curtain, syariat pun terjaga.

Untuk bagi nampak ruang lebih luas ukur curtain mestilah wall to wall dan full height. Kalau kelebaran frame tingkap tu kecik, tak apa kita buat curtain besar.

6. PERABOT, WALL FRAME & AKSESORI

Cukuplah sofa 2/3 seater, armchair, bench/stool, coffee table, tv bench. Kita jangan sempitkan lagi ruangan yang ada. Kecuali kalau betul-betul ruangan tu besar.

Untuk entrance, kita mainkan dengan console table, chest of drawers atau cabinet yang sesuai. Bagi ruangan makan pula pilih meja makan berdasarkan size ruangan. Ingat ye, semua pemilihan bergantung pada tema yang kita dah pilih awal-awal tadi.

7. BUILT IN WARDROBE & CABINET

Ini last keperluan kalau kita mempunyai bajet yang lebih. Kita boleh buat terus masa awal-awal proses reno tu, tapi kalau tak ada bajet lagi tak apa boleh buat kemudian.

Selalu wardrobe jenis material melamine full heigth 2 pintu dalam RM2000. Bila ada wardrobe ni lebih kemas dan tersusun. Semua barang-barang tambahan seperti toto, luggage bag, bantal-bantal boleh simpan dalam wardrobe. Tapi tak apa, ia bukanlah satu keperluan wajib untuk sesuatu dekorasi.

Jangan buat sekaligus semua ruang tapi setiap ruang tu siap separuh kerja dan last sekali elemen kekemasan sangatlah penting. Bila kita displin dan sabar, setiap kerja kita akan nampak kemas.

IMPIANA mendapat luahan dari seorang pembaca tentang kipas angin yang baru dibelinya rekabentuk moden tapi angin perlahan.

” Kipas siling kawalan jauh semakin perlahan. Pada mulanya saya berpendapat hanya kipas siling dirumah saya sahaja mempunyai masalah ini, rupa-rupanya masalah yang sama terjadi pada kipas siling kediaman adik saya. Kipas kawalan jauh ini tidak berpusing laju dan kadangkala saya terfikir adakah fungsi kipas ini hanya sebagai untuk perhiasan”

Sebenarnya masalah ini berlaku biasanya berpunca daripada kerosakan kapasitor yang terdapat pada papan litar (PCB) yang ada di dalam kipas tersebut. Apabila menanggalkan kipas kawalan jauh yagn bermasalah itu, anda akan menemui PCB seperti dalam gambar dibawah ini.

Pada PCB ini, terdapat dua jenis kapasitor, iaitu kapasitor start dan kapasitor run yang mana saiznya lebih besar daripada komponen elektronik yang lain yang ada pad PCB tersebut. Kapasitor start berwarna hitam manakala kapasitor run pula berwarna kuning atau coklat. kapasitor start inilah yang sering menjadi punca kepad masalah kipas perlahan dan tidak berpusing. Sekiranya anda dapati kapasitor run menggelembung, ganti juga kapasitor tersebut. Tanggalkan kapasitor daripada PCB dan gantikan dengan yang baru. Pastikan kadar voltan kapasitor baru adalh lebih baik daripada 400VAC dan mempunyai nilai Farad yang lebih kurang sama dengan asal.

Masalah habuk ini memang tak dapat dielakkan dekat setiap rumah. Cuci macam mana sekali pun pasti akan ada lagi habuk. Pernahkah anda melihat ulat habuk ini ada yang memanggil ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan dan cahaya matahari yang cukup).

Ulat ni suka bersarang dibawah katil  almari. Andai kata korang selalu bersihkan rumah & takde sawang sekalipun tapi kalau kupu-kupu ni dah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia memang jadi port dia beranak pinak.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

-Keluarkan semua pakaian dari almari.

-Cari pakaian/fabrik yang berlubang. Jika ada, asingkan dari pakaian lain sebab kemungkinan ada telur kupu-kupu. (Kupu-kupu biasanya bertelur kat sumber makanan dia supaya baby ulat dapat makan dengan cukup.

-Basuh pakaian yang berlubang dengan suhu 40°c, pakaian lain boleh dijemur dibawah panas matahari terik ATAU

-Basuh jer semua pakaian dengan suhu 40°c (disarankan). Cara ni leceh sikit, tapi sekurang-kurangnya korang dapat pastikan semua pakaian dah takde telur kupu-kupu tu.

-Almari pakaian korang tu, spray dengan air sabun dan campuran cuka (saya gunakan spray cuka serbaguna saya je). Lap seluruh bahagian dalam dan luar jika perlu. Cuka ni bersifat asid dan mampu membunuh telur-telur serangga dan hama.

-Untuk elak ulat habuk bersarang dalam almari lagi, boleh gunakan ubat gegat ataupun bahan penyah lembapan (contohnya brand thirsty hippo) untuk serap kelembapan dalam almari & tak sesuai untuk pembiakan kupu-kupu. Untuk almari baju ni, saya lebih suka ubat gegat dengan wangian bunga macam dalam Gambar 2. Beli di Mr. DIY.

-Buka semua cadar & sarung bantal.

-Jika bantal dari jenis yang boleh dicuci, sebaik-baiknya cuci dan jemur bantal. Jika bantal tak boleh dicuci, spray dengan larutan cuka sebelum jemur bawah matahari.

-Vakum tilam dan bersihkan bawah katil.

-Spray dengan larutan cuka pada keseluruhan tilam dan juga bawah katil. Biarkan kering sendiri.

– Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun-daun yang berbau kuat yang boleh berfungsi halau serangga contohnya daun salam, daun durian belanda dan sebaginya. Tukar daun baru bila dah kering.

Mencuci jubin terutamanya di dapur mahupun bilik air bukanlah sesuatu kerja yang mudah. Lebih lagi jika ada kotoran yang sudah lama tidak dicuci atau degil. Oleh itu, sedikit tekanan atau tugas menyental perlu dilakukan.

Tahukah anda, Menyental akan mengakibatkan permukaan jubin anda calar dan menghakis lapisan perlindungannya? Ada yang mengambil langkah mudah dengan menggunakan bahan peluntur berat untuk mencuci kotoran degil pada jubin. Namun, masalah lain pula yang timbul. Ia memberi ancaman kepada kesihatan.

Jadi apakah cara yang paling berkesan untuk mencuci jubin di bilik air dan dapur tanpa perlu menyental dengan teruk dan tidak membahayakan kesihatan? Apa kata kita guna bahan ajaib yang banyak membantu dalam tugas-tugas pembersihan di rumah iaitu baking soda. Namun sebelum menggunakan nya, anda perlu campurkan dengan beberapa bahan lain untuk menjadikan ia lebih berkesan.

Caranya:

Masukkan kesemua bahan ke dalam botol spray, goncang dan spray ke lantai jubin yang berlumut.
2. Biarkan 1-2 minit, kemudian gosok dan bilas.
Serius, anda boleh lihat sendiri hasilnya! Berkesan dan wangi dengan bau lemon.

Tip tandas sentiasa bersih dan wangi:

Panduan Menghias Bilik Mandi:

Petua Membersihkan Mangkuk Tandas Yang Kotor Dan Berkerak:


Cara Pemasangan Lampu Di Laman Paling Mudah Dan Kemas

Pencahayaan di laman amat penting. Ia bukan sekadar menghidupkan laman diwaktu malam malah sebagai salah satu tujuan keselamatan. Terdapat pelbagai rekaan dan jenis lampu laman. Namun yang menjadi kebiasaan dan kerap digunakan adalah jenis lampus suar (spotlight), Lampu limpah (Flood light).

Terdapat beberapa jenis lampu landskap yang lain iaitu seperti wall light dan sebagainya. Namun, untuk melakukan pemasangan lampu di laman sedikit ilmu diperlukan untuk memastikan lampu yang dipasang dapat berfungsi dengan baik. Berikut antara langkah-langkah yang perlu dilakukan

1. PILIH LAMPU
Di pasaran, terdapat 2 jenis lampu laman iaitu pencahyaan yang menggunkan GCFI outlet atau tenaga solar. Jika pemilihan lampu solar, pemasanagan dan pendawaian tidak perlu dilakukan. Namun jika sebaliknya, anda perlu merancang lebih awal berapa panjang wayar yang diperlukan untuk menyambungkan lampu-lampu dengan outlet dan jenis penyambung.

2. OUTLET BERHAMPIRAN
Sediakan pembekal atau outlet elektrik di luar kediaman. Ia bagi memudahkan tugas-tugas penyambungan dan penyelenggaraan yang akan dilakukan

3. LETAK POWER PACK BERHAMPIRAN OUTLET
Kotak kawalan dan sambungan lampu perlu diletakkan berhampiran dengan outlet. Ia memudahkan anda untuk mengawal aliran tenaga yang perlu disalurkan pada keseluruhan lampu

4. PASANG LAMPU
Pasangkan lampu di lokasi yang telah dipilih mengikut arahan pengilang. Untuk pemasangan lampu pada lantai laman, gunkan trowel untuk memudahkan anda menanam tiang atau kaki lampu

5. PENDAWAIAN
Selesai pesangan lampu, lakukan pendawaian dari outlet terus ke bahagian yang telah disasarkan

6. CABLE CONNECTOR
Sambungkan setiap lampu dengan pendawaian yang telah siap dengan menggunkan cabble connector

7. TANAM KABEL
Untuk tanam kabel tak perlu menggali, cukup sekadar buat satu longkang kecil saiz kabel dengan menggunakan trowel. Posisikan cable di dalam longkang kecil yang telah disediakan dan tanam atau tutup semula lubang tersebut

8. SAMBUNGAN PENDAWAIAN KE OUTLET
Selesai pemasangan lampu pada aliran pendawaian, sambungkan pula pada power pack untuk tujuan kawalan dan terus ke outlet

Walaupun kereta buatan tempatan iaitu Proton Wira sudah menghadapi susut nilai yang tinggi, namun ia masih relevan untuk meluncur megah di jalan raya sehinggakan pencinta model ini memilih untuk menjadikan bahagian hadapan kenderaan ini sebagai kabinet TV.

Menurutnya, beliau membelanjakan sebanyak RM1500 serta mengambil masa selama seminggu untuk menyiapkan kabinet tv yang turut dilengkapi dengan  sistem lampu sepertimana kereta biasa malahan turut menempatkan segala kelengkapan hiburan rumahnya seperti dekoder serta permainan konsol untuk mengisi masa lapangnya selain bertugas sebagai mekanik di bengkel miliknya.

“Saya memotong suku daripada bahagian hadapan kereta wira yang terbiar di bengkel dan saya gilap kembali agar ianya nampak menarik dan lekatkannya di kediaman sebagai hiasan serta eye-catching kepada tetamu yang hadir ke rumah saya”, ujarnya.

Menurut pemilik 10 buah kereta Proton Wira ini, dia mendapat banyak panggilan untuk menempah kabinet Tv yang sama dengan harga bermula daripada RM2500 dan ianya tidak terhad kepada model ini tetapi juga menerima potongan bahagian hadapan kereta model lain tetapi dengan harga yang berlainan.

Berjimat, memang itu yang kita perlu lakukan di zaman ekonomi yang tidak stabil ni. Bukan sahaja berjimat pada keperluan, kehendak juga perlu di kawal. Selagi boleh jimast, kita usahakan.

Ni lagi salah satu cara untuk berjimat yang di kongsikan oleh شهيد شهداء Sabun pencuci pinggan ni memang lah tak mahal mana. Tapi kalau boleh berjimat apa salah nya kan. Dari 800ml, شهيد شهداء berjaya menghasilkan 5 liter pencuci pinggan

Katakan 1 liter sabun tahan guna sebulan, 5 liter tahan 5 bulan… ok tak?

Saya seronok sangat sebab buihnya tetap banyak walaupun kuantitinya dah digandakan. Maklumlah saya suka main buih masa basuh pinggan mangkuk periuk bagai..

Mudah je..

Hanya 5 liter air + 800ml sabun (tak kira jenama apa pun, saya guna sunlight) + Garam pakej kecil (anggaran secawan).. Gaul dalam baldi atau bekas besar yang sesuai.. Siap…!

Nak gandakan 400ml je? Boleh, saya pun guna botol sabun sunlight yang 400ml tu je. Dapatlah 2400ml… Hanya kecilkan nisbah asal di atas (nak mudah faham bahagi 2 je sukatan atas tu)..

Refill guna bekas yang sesuai tau, lagi bagus guna semula botol sabun pinggan yang memang dah habis tu.. Kalau selain tu, tulis caption kat bekas tu ‘ni sabun pinggan ye

Guna seperti biasa. Tak cuba tak tahu.. Saya dah cuba

InsyaAllah kesannya tetap sama sabun asal walaupun dah agak cair dari kepekatan asal. Yang penting bagi saya banyak buih dan barang basuhan pun bersih tanpa minyak..
Selamat mencuba untuk lebih jimat….

INFO TAMBAHAN

Cara gandakan ni bukan standard piawaian untuk perusahaan jual sabun patuhi kerana mereka banyak gunakan bahan-bahan yang perlu diambil perhatian.

Jadi, cara ni hanya untuk kegunaan sendiri bagi mereka yang benar² inginkan lebih penjimatan..

Ya, mungkin bagi sesetengah orang apalah sangat RM2 RM3 untuk sabun apalagi RM5? Tapi tidak semua orang rasa itu nilai kecil apalagi mereka yang selalu mengorek tabung untuk beli bahan dapur lain……

Apa itu Backsplash? Kebiasaannya di ruangan masakan dapur, dinding yang kosong tanpa sebarang mosaic tile akan menyebabkan dinding tersebut comot atau kotor. Ini disebabkan oleh percikkan minyak, kuah, wap asap beserta rempah ketika memasak. Lalu kotoran tersebut sukar untuk dibersihkan dan dicuci. Oleh itu, beberapa cara dilakukan untuk menjadikan ruangan dinding tersebut mudah dicuci dan dibersihkan. Untuk atasi masalah ini, secara tradisionalnya ramai akan menggunakan dinding yang diberi kemasan jubin.

Sebenarnya, terdapat pelbagai rekaan dan jenis backspalsh ni. Bergantung kepada citarasa masing-masing. Seperti yang dilakukan oleh En. Aiman Azmi. Backsplash di dapurnya dari jenis Aluminium wall tile. Dengar kata, modal nak buat RM 80 je.

Kabinet buat harga dah ribu-ribu. Ingat harga dah termasok skli dengan backsplash. Rupanya belum lagi. Duit dah habis dekat cabinet dan aksesori dapur yang lain. Tanya tukang berapa pula kos nak buat backsplash, tukang cakap paling murah RM 500 bergantung pada jenis

Akhirnya terjumpa benda alah ni harga pon jauh murah RM5/pcs..so kami terus beli dan pasang sendri. Hasil tersangat luar biasa dengan modal hanya RM 80

Sebenarnya backsplash diy ni ada je jual di sesetengah kedai MR DIY tapi salalu nye stock tak cukup, tak banyak dan harga RM8/pcs. Kalau korang rajin mencari dekat shopee pon ada..

Ni backsplah yg kami pilih..material aluminum..size 30cmx30cm..tebal 2mm..kami beli 16pcs.. rm5 x 8 = rm80

Balik rumah terus buat kerja tampal..senang